Die NWU-manier | NWUWay | Dienste | NWU | Noordwes-Universiteit
Word gehoor - Het jy enige vrae of het jy meer inligting nodig? Stuur 'n e-pos aan thenwuway@nwu.ac.za
Oorsig oor assessering van die huidige stand-kultuur
Terugvoer oor die NWU-manier-kultuurprojek
Die kitspeiling van die NWU se huidige kultuur, wat ontwikkel is deur middel van kultuurgesprekke met personeellede en studente op al drie kampusse, is afgehandel. Die assessering het ook gebruik gemaak van die personeelklimaatopname en studentekultuur- en -klimaatopname van 2017/2018.
As leierskapspan het ons terugvoer ontvang oor die huidige kultuur en oor die aanvanklike aanbevelings voortspruitend uit fase een van die projek. Baie dankie weereens aan elke personeellid en student wat tyd gemaak het om die kultuurgesprekke by te woon en hul stemme te laat hoor in hierdie belangrike proses.
In die volgende fase van die projek poog ons om hoëvlakkartering van die verlangde en voorkeur-NWU-kultuur vir personeel en studente – ook bekend as die NWU-manier – te fasiliteer. Dit moet ons Raadsgoedgekeurde strategie ondersteun sodat ons kan voortgaan op ons pad van transformasie om die NWU te posisioneer as 'n unitêre instansie van hoogstaande akademiese uitnemendheid met 'n verbintenis tot maatskaplike geregtigheid.
Die volgende stappe van die projek is soos volg:
In ooreenstemming met ons verbintenis tot deursigtigheid sal die projekspan die resultate van die "Huidige Stand"-kultuurassessering aan statutêre komitees, personeel en studente kommunikeer.
Die Universiteitsbestuurskomitee sal "vinnige oorwinnings" of regstellende optrede identifiseer wat geneem kan word met betrekking tot sommige van die kwessies wat deur die loop van die kultuurgesprekke deur personeel en studente geopper is; en
Die NWU-manier-ontwerpspan sal 'n "kapblok"-weergawe van die NWU-manier opstel – bestaande uit 'n kultuurkaart vir die NWU, insluitende waardes en waardebeskrywers. Enige personeellid of student wat belang stel om deel te neem aan die proses om die "kapblok"-kultuurkaart op te stel, is welkom om die ontwerpspan se vergadering op 4 September 2019 by te woon. Deur gebruikmaking van die "kapblok"-NWU-manier sal gefasiliteerde sessies met personeel in alle fakulteite en departemente en regoor al drie kampusse plaasvind om die "NWU-manier" gesamentlik tot stand te bring. In hierdie proses sal die verlangde gedrag gedefinieer word wat dit vir ons moontlik maak om ons NWU-waardes uit te leef en uiteindelik die NWU se strategiese oogmerk te bereik.
Indien jy wil deelneem aan hierdie opwindende en aspirerende proses om die raamwerk vir 'n NWU-manier op te stel, kontak asseblief vir Reitumetse Machaba by 018 285 2142.
Wat is die NWU-manier?
Terwyl ons ons droom najaag om "'n internasionaal-erkende universiteit in Afrika te wees wat bekend is vir betrokke wetenskapsbeoefening, maatskaplike responsiwiteit en 'n sorgsaamheidsetiek", werk ons hard om ons strategie te verwesenlik. Ons strategie id daarop gemik om die NWU te transformeer en te posisioneer as 'n unitêre instelling van voortreflike akademiese uitnemendheid, en met 'n toewyding aan maatskaplike geregtigheid.
As deel van hierdie reis moet ons 'n gedeelde organisasiekultuur skep wat ons strategie sal ondersteun. Uiteindelik wil ons hê dat elke personeellid en student 'n stel waardes, norme en daaglikse gedrag onderskryf – terwyl ons almal saam die NWU-manier uitleef. Terwyl die universiteit se huidige suksesmodelle daarop fokus om 'n kultuur te skep wat verwelkomend, inklusief en bemagtigend is, glo ons dat dit belangrik is om die hele universiteit te betrek om die verlangde kultuur en die NWU-manier wat ons ons eie kan noem, daar te stel.
Kultuur kan gedefinieer word as die karaktereienskappe en kennis van 'n spesifieke groep mense, wat taal, godsdiens, kos, sosiale gewoontes, musiek en kuns insluit.
Kultuur is gedeelde gedragspatrone en interaksie, kognitiewe konstrukte en begrip wat deur sosialisering aangeleer word. Dit kan dus gesien word as die ontwikkeling van 'n groepsidentiteit wat bevorder word deur sosiale patrone uniek tot dié groep.
Kultuur omvat dus verskeie aspekte - wat ons aantrek en hoe ons dit dra, ons taal, die huwelik, wat ons dink is reg en verkeerd, hoe ons aan tafel sit, hoe ons besoekers groet, hoe ons rondom ons geliefdes optree - en 'n miljoen ander dinge.
Kultuur is ons lewenswyse. Dit sluit ons waardes, oortuigings, gebruike en tradisies in. Kultuur word in ons geskiedenis, ons erfenis en hoe ons idees en kreatiwiteit uitdruk, weerspieël.
Ons kultuur meet ons lewenskwaliteit, ons lewenskragtigheid, sowel as die welstand van ons samelewing. Deur ons kultuur ontwikkel ons 'n gevoel van tuishoort, persoonlike en kognitiewe groei, en die vermoë tot empatie en om in voeling met mekaar te wees.
Wat is die kultuurprojek?
Die universiteit gaan oor die volgende paar maande 'n NWU-manier-kultuurprojek aangepak om ons huidige kultuur te verstaan en die toekomstige kultuur, wat die NWU-manier gaan word, te definieer. Hierdie multifaseprojek het reeds begin en sal tot Junie 2019 strek.
'n Sleutelelement van die projek sal fokusgroepe behels waar personeel en studente gevra sal word om ons huidige kultuur te beskryf en te verstaan, en om ons te help om die kultuur vas te stel waarna ons by ons universiteit streef. Gedurende die volgende ses maande sal personeel en studente uitgenooi word om aan gesprekke deel te neem om hul ervarings en idees te deel om die huidige situasie beter te verstaan en ons toekoms saam te skep.
Klik hier om 'n brief van die visekanselier, prof Dan Kgwadi, te lees waarin hy NWU-personeel en -studente aanmoedig om aan die Kultuurprojek deel te neem.
Die NWU het kragte saamgesnoer met Laetoli, 'n bekende maatskappy wat spesialiseer in die ontwerp en implementering van innoverende raadgewende, fasiliterende en opleidingsoplossings om Afrika en Suid-Afrika se unieke transformasie-uitdagings aan te spreek.
'n Ontwerpspan is saamgeroep om te verseker dat al die verskillende stemme in ons NWU-familie verteenwoordig word in die ontwerp en implementering van die kultuurveranderingsprojek.
Die ontwerpspan bestaan uit 'n diverse groep individue wat Laetoli en NWU-personeel en -studente verteenwoordig. Hierdie span sal help om die proses, aktiwiteite, tydsverloop en kommunikasie rondom die projek te rig.
Dit is wat jy te sê het
Wat is NWU-kultuur?
Foto's van die "As Is" kultuurassesseringsterugvoersessie tydens Mense en Kultuur se gemeenskapsforum